text: Hurtige søstre fra Fredericia
  02 september 2013 kl. 05.59
  Fredericia Triathlon Team sendt to hurtige søstre til DM Ungdom i atletik i Aarhus. Og søstrene kom hjem med en første og en anden plads i 3000 og 5000 meter løb.
  Alberte Kjær Pedersen lagde sig i front fra start på 3000 meter - og hun så sig aldrig tilbage. Hun løb de tre kilometer på 10 minutter og 5 sekunder i klassen K-15. Hun blev dansk mester med 18 sekunder til nr. to.
  Storesøster Frederikke Kjær Pedersen løb herefter 5000 meter i K-19 klassen. Hun brugte 19 minutter og 35 sekunder, og det rakte til en andenplads.
  - Nogle fantastiske gener de to søstre har arvet, udtaler Carsten Andersen, formand for Fredericia Triathlon Team. En flot guldmedalje og en ligeså flot sølvmedalje siger vist alt om, at de søstre er lavet af noget specielt. De afslutter en helt fantastisk weekend for Fredericia Triathlon Team, der startede med et flot DM i triathlon for hold i Ringe og nu slutter med et danmarksmesterskab og en flot sølvmedalje ved dm ungdom i atletik på fornemmeste vis.
  